A persones treballadores de centres residencials de gent gran, discapacitat intel·lectual i física, propis amb gestió delegada i dels centres privats de serveis socials, que acreditin que han prestat serveis assistencials de forma presencial durant el període comprés entre l'1 de març i el 31 de maig de 2020.
Quins requisits cal complir per poder demanar aquest ajut?
El requisit per poder sol·licitar aquest ajut és haver prestat serveis assistencials, de forma presencial, a temps complet o a temps parcial, als centres propis amb gestió delegada o als privats de serveis socials de caràcter residencial de gent gran, discapacitat intel·lectual i física amb finançament totalment o parcialment públic durant tot o part del període comprès entre els dies 1 de març i 31 de maig de 2020.
Puc demanar aquest ajut si soc treballador per compte propi?
Sí, sempre que acrediti que ha prestat serveis assistencials de forma presencial entre l'1 de març i el 31 de maig d'enguany.
En aquest cas el centre residencial serà el que haurà de fer el certificat acreditatiu d'haver prestat serveis assistencials de forma presencial.
Puc demanar aquest ajut si soc treballador d'un Servei d'Atenció Domiciliària?
No, d'acord amb la Disposició Addicional 2na del Decret llei 24/2020, de 16 de juny, de mesures extraordinàries en matèria de personal, aquest ajut està destinat a persones treballadores dels centres propis amb gestió delegada i dels privats de serveis socials de caràcter residencial de gent gran, discapacitat intel·lectual i física amb finançament totalment o parcialment públic, sempre que acreditin que han prestat serveis assistencials i de forma presencial durant el període allà previst.
Tinc dret a l'ajut si soc treballador d'un centre residencial de titularitat municipal?
Si, sempre que acrediti que ha prestat serveis assistencials i de forma presencial entre l'1 de març i el 31 de maig d'enguany, atès que els centres residencials de titularitat municipal formen part de la xarxa pública de serveis socials.
Tinc dret a l'ajut si soc treballador d'un pis tutelat?
Si, sempre que acrediti que ha prestat serveis assistencials i de forma presencial entre l'1 de març i el 31 de maig d'enguany, en pisos tutelats per a persones amb discapacitat física o intel·lectual.
Aquest ajut és compatible amb altres prestacions o ajuts?
Aquest ajut és compatible amb la percepció d'altres ajuts i prestacions estatals d'atur i per a l'ocupació, de prestacions econòmiques percebudes de manera regular i periòdica, o amb qualsevol altre ajut i prestació que concedeixi la Generalitat de Catalunya i altres administracions, ens públics o privats.
Puc demanar aquest ajut si durant aquest període he estat de baixa mèdica?
Sí, sempre que la situació d'incapacitat temporal hagi estat motivada per haver resultat positiu o haver estat contactes aïllats per la COVID-19.
En aquest cas, els dies d'incapacitat temporal per COVID-19 es consideraran com de prestació de serveis assistencials de caràcter presencial, als efectes d'aquest ajut.
També tenen aquesta consideració els dies de baixa mèdica per risc a contraure la malaltia, per patologies prèvies.
Quines situacions tenen la consideració de dies de prestació de serveis assistencials de caràcter presencial?
Tenen aquesta consideració els dies d'incapacitat temporal per COVID-19, per positius o per aïllament, els dies de baixa mèdica per risc a contraure la malaltia, per patologies prèvies i els dies d'alliberament sindical dels professionals que tenen el seu lloc de treball en activitat assistencial presencial i realitzen tasques de representació sindical.
Quins dies no tenen la consideració de prestació de serveis assistencials de caràcter presencial?
No tenen la consideració de dies de prestació de serveis assistencials de caràcter presencial, els permisos retribuïts, els dies de prestació de serveis en modalitat teletreball i les baixes mèdiques que no estiguin causades per la COVID-19.
Per tenir dret a l'ajut s'ha d'haver treballat tots els dies en serveis assistencials de caràcter presencial, entre l'1 de març i el 31 de maig d'enguany?
No, també s'hi pot tenir dret si s'han prestat serveis assistencials de caràcter presencial a temps complet o a temps parcial, als centres propis amb gestió delegada o als privats de serveis socials de caràcter residencial de gent gran, discapacitat intel·lectual i física amb finançament total o parcialment públic, durant una part del període comprès entre els dies 1 de març i 31 de maig d'enguany.
La quantia de la prestació serà proporcional als dies i coeficient de parcialitat treballats.
Hi ha algun model per redactar el certificat de l'entitat que m'ha contractat?
El certificat l'ha d'emplenar i signar electrònicament l'empresa o entitat contractant i s'ha d'haver obtingut a partir del formulari normalitzat de certificació empresarial que es troba disponible a l'apartat Tràmits del web de la Generalitat de Catalunya.
El centre no disposa encara de codi de registre de servei (Snnnnn), perquè s'està tramitant.
Quin codi s'hi ha de fer constar?
En els casos en que no es disposi de codi de registre de servei (S seguit de 5 números) perquè s'està tramitant la seva alta, s'haurà de fer constar SNONUM a l'apartat corresponent del certificat de l'entitat, i també del formulari de sol·licitud.
Qui m'ha de fer el certificat si durant el període de l'ajut em va contractar una Empresa de Treball Temporal?
El certificat l'haurà de fer i signar el centre o centres residencials on va prestar serveis assistencials de caràcter presencial, entre l'1 de març i el 31 de maig d'enguany
Qué passa si he treballat en més d'un centre?
Si tots els centres on ha prestat serveis assistencials de caràcter presencial entre l'1 de març i el 31 de maig d'enguany estan gestionats per la mateixa empresa que l'ha contractat, aquesta haurà de fer constar en un únic certificat, la informació dels períodes de treball que hagi realitzat en tots aquests centres residencials durant el període indicat, fins a un màxim de 3 centres.
Si els centres en els que ha treballat durant el període indicat estan gestionats per empreses diferents, cada empresa li haurà de lliurar un certificat on consti la informació dels períodes de treball que hagi dut a terme en cadascun dels centres que gestioni.
Què significa el número de dies teòrics de treball d'acord amb el contracte de treball, que figura al certificat i al formulari de sol·licitud?
Es tracta dels dies que la persona té informats al calendari com dies de treball efectius.
Què passa si compleixo els requisits per a ser beneficiari de l'ajut i l'entitat no em vol fer el certificat?
Pot sol·licitar l'ajut i, un cop presentat i quan es conegui el número de l'expedient, adjuntar un document signat pel sol·licitant on s'informi del fet que l'empresa es nega a lliurar-li el certificat.
Aquest document s'haurà de presentar mitjançant el formulari d'aportació de documentació que es troba en el mateix tràmit on hi ha el formulari de sol·licitud de la prestació.
En aquest cas, l'òrgan tramitador requerirà a l'empresa les corresponents al·legacions.
Què passa si l'entitat m'ha fet un certificat que no és l'oficial?
Pot sol·licitar l'ajut i, un cop presentat i quan es conegui el número de l'expedient, adjuntar el certificat no oficial de l'empresa.
Aquesta documentació s'haurà de presentar mitjançant el formulari d'aportació de documentació que es troba en el mateix tràmit on hi ha el formulari de sol·licitud de la prestació.
En aquest cas, l'òrgan tramitador requerirà a l'empresa per tal que complimenti el certificat oficial.
S'ha de repetir el certificat si aquest és anterior al 16 de setembre?
Només s'ha de repetir el certificat si aquest és de la versió anterior al 16 de setembre i havia de contenir informació de més d'un centre residencial.
El problema consistia en que quan s'informava de més d'un centre, aquests desapareixien en el moment de signar digitalment el certificat, i només quedava la informació del primer centre.
Si es dona aquest cas, caldrà repetir el certificat amb la versió corregida i enviar-nos el nou certificat.
Si el certificat era de la versió anterior al 16 de setembre però només havia de tenir informació d'un centre residencial, no caldrà repetir-lo.
Això es fa mitjançant el formulari d'aportació de documentació que es troba al tràmit, a continuació del formulari de sol·licitud.
S'ha de demanar l'ajut pel canal electrònic, fent ús del formulari de sol·licitud disponible a la pàgina de Tràmits gencat.
Aquest formulari específic de la convocatòria és el que s'ha d'utilitzar per presentar la sol·licitud.
Quin és el termini per presentar la sol·licitud?
El termini per sol·licitar l'ajut és des de les 8:00 hores del dia 14 de setembre de 2020 a les 15:00 hores del dia 14 d'octubre de 2020.
He de presentar documentació acreditativa amb la sol·licitud?
En presentar la sol·licitud es demana una declaració responsable de la persona sol·licitant assegurant que disposa de la Certificació signada electrònicament per l'empresa que l'ha contractat, que acredita que ha prestat serveis assistencials de forma presencial, a temps complet o a temps parcial en un centre propi de la Generalitat de Catalunya amb gestió delegada, o bé en un centre privat de serveis socials, de caràcter residencial de gent gran, discapacitat intel·lectual o física amb finançament total o parcialment públic, durant el període comprès entre l'1 de març i el 31 de maig d'enguany.
Per comprovar el compliment dels requisits, l'Administració pot demanar en qualsevol moment aquesta documentació, excepte si ha estat elaborada per la mateixa Administració pública o hagi estat aportada anteriorment a qualsevol altra administració.
La inexactitud o falsedat d'aquestes dades, és causa d'exclusió de la persona sol·licitant de la convocatòria.
Només en el supòsit d'haver estat contractat per més d'una empresa o entitat, caldrà aportar juntament amb la sol·licitud el certificat signat electrònicament de l'altra o altres entitats contractants.
Què necessito tenir abans d'emplenar la sol·licitud?
En primer lloc disposar d'un certificat digital o idCat Mòbil d'acord amb les bases de la convocatòria.
Disposar de la certificació signada electrònicament per l'empresa o entitat que l'hagi contractat, que acredita que ha prestat serveis assistencials de forma presencial, a temps complet o a temps parcial (o bé en situació d'incapacitat temporal derivada de la COVID-19 per positiu o per aïllament) en un centre propi de la Generalitat de Catalunya amb gestió delegada o bé en un centre privat de serveis socials, de caràcter residencial de gent gran, discapacitat intel·lectual o física amb finançament total o parcialment públic, durant el període comprès entre l'1 de març i el 31 de maig d'enguany.
En el supòsit que durant el període indicat l'hagi contractat més d'una entitat, ha de disposar d'una certificació signada de cadascuna de les entitats que l'hagin contractat.
La certificació signada per l'entitat contractant s'ha d'haver obtingut a partir del formulari normalitzat de certificació empresarial que es troba disponible a l'apartat Tràmits del web de la Generalitat de Catalunya.
Caldrà conservar i custodiar l'original de la certificació o certificacions signades electrònicament, per posar-la a disposició de l'Administració de la Generalitat de Catalunya o altres òrgans competents si li és/són sol·licitades.
Per a aquest propòsit no seran vàlides fotocòpies o certificacions escanejades.
Quines característiques ha de tenir el meu ordinador per descarregat el formulari de sol·licitud?
L'ordinador des del qual es vol descarregar o enviar la sol·licitud, ha de tenir alguna de les versions de navegadors següents:
Per poder descarregar el formulari de la sol·licitud és necessari tenir la versió 9.1 o superior de l'Acrobat que es pot descarregar des d'aquest enllaç: https://get.adobe.com/es/reader/, i és recomanable guardar el formulari pdf en el propi ordinador i obrir-lo des d'allà (no obrir-lo en línia).
Al formulari només hi ha espai per a posar les dades d'una empresa i a mi me'n van contractar dues.
On puc posar la informació de la segona empresa?
Tinc dubtes en alguns apartats del formulari.
Al formulari s'han de fer constar les mateixes dades que hi ha a la certificació de l'entitat que l'hagi contractat.
En els períodes de prestació de serveis al Centre Residencial, els coeficients de parcialitat s'han d'emplenar posant únicament la xifra del coeficient.
Per exemple, si el coeficient de parcialitat és del 100%, s'ha de posar 100.
Quan la persona sol·licitant ha estat contractada per una única entitat durant el període comprès entre l'1 de març i el 31 de maig d'enguany:
A l'apartat del formulari "Ajuts a persones que han prestat serveis assistencials i presencials en c.residencials" i, en concret, al punt "Títol de l'activitat", s'haurà d'indicar el següent: Ajuts a persones que han prestat serveis assistencials de forma presencial en centres residencials.
La presentació de les sol·licituds s'ha de fer obligatòriament per internet?
Si, la sol·licitud s'ha de realitzar obligatòriament per internet tenint en compte que així ho recull la Resolució de la Convocatòria i la Llei 39/2015, d'1 d'octubre, del procediment administratiu comú de les administracions públiques, en el seu article 14, estableix que les administracions poden establir l'obligació de relacionar-se amb elles a través de mitjans electrònics per a determinats procediments i per a certs col·lectius de persones físiques que per raó de la seva capacitat econòmica, tècnica, dedicació professional o altres motius quedi acreditat que tenen accés i disponibilitat dels mitjans electrònics necessaris.
Què he de fer si m'he equivocat en les dades de la sol·licitud?
En aquest cas caldrà fer una esmena informant de les dades correctes a l'apartat del tràmit d' aportació de documentació.
Això es fa mitjançant el formulari d'aportació de documentaci ó. (afegir link) que es troba al tràmit, a continuació del formulari de sol·licitud.
Es pot presentar la sol·licitud si no es té certificat digital?
Sí, es pot fer utilitzant l'idCat mòbil.
Com puc saber que la sol·licitud s'ha tramitat correctament?
Ho sabreu si després d'enviar el formulari de sol·licitud, us apareix en pantalla un avís indicant que el formulari s'ha enviat correctament, amb el número i la data de registre i amb un enllaç perquè descarregueu un acusament de rebuda amb les dades que heu emplenat en el formulari.
A més, al cap d'unes hores d'haver enviat la sol·licitud rebreu un correu electrònic amb un codi identificador alfanumèric (ID) que us servirà per fer seguiment del tràmit des de l'espai La meva carpeta, i des d'on podreu consultar també el número d'expedient assignat a la vostra sol·licitud.
Aquest número d'expedient serà el que haureu d'utilitzar si us cal fer alguna d'aquestes accions: corregir dades de la sol·licitud, aportar més informació o respondre a un requeriment de documentació.
Com es pot obtenir l'idcat Mòbil?
Podeu fer el tràmit a través de la Seu Electrònica de la Generalitat de Catalunya: Alta a l'idCAT Mòbil, triant l'opció "Alta sense certificat" i prement el botó "Comença".
Què es necessita per obtenir l'idcat Mòbil?
Per sol·licitar una idCat Mòbil s'ha de disposar de:
Si heu perdut la TSI, heu d'adreçar-vos al CAP que teniu assignat i sol·licitar un duplicat, en fer la sol·licitud us donaran un comprovant en el qual també podreu consultar el codi de barres.
També podeu obtenir l'idCaT en qualsevol de les Entitats de Registre idCAT, on us l'emetran al moment.
Es pot obtenir l'idCat Mòbil si es té el DNI caducat?
Tots els documents que s'han d'aportar, han d'estar vigents en el moment del registre.
Si el DNI està caducat, l'idCAT Mòbil no es pot demanar per internet, cal demanar-lo presencialment i aportar el comprovant de renovació.
Consulteu les Oficines on donar-se d'alta de l'idCAT Mòbil.
En un termini de tres mesos a comptar des de l'entrada de la sol·licitud, es dictarà resolució d'atorgament o denegació de l'ajut extraordinari en favor de les persones treballadores dels centres proveïdors de serveis socials de caràcter residencial amb finançament total o parcialment públic.
La resolució de concessió de l'ajut es notificarà mitjançant la seva publicació al Tauler electrònic de l'Administració de la Generalitat de Catalunya.
Aquesta publicació substitueix la notificació individual i té els mateixos efectes, ateses les circumstàncies excepcionals i la seva tramitació amb caràcter d'urgència.
I si no es rep cap resposta de l'Administració durant aquest període?
En cas que hagi finalitzat el termini establert i no hi hagi una notificació de la resolució expressa, la sol·licitud s'ha d'entendre desestimada.
Què he de fer si no estic conforme amb la resposta de l'Administració?
Les persones interessades poden presentar un recurs d'alçada contra la resolució, que no exhaureix la via administrativa, en el termini d'un mes a comptar de l'endemà de la seva publicació, davant la persona titular de la Direcció General de Prestacions Socials.
Com s'ha de presentar el recurs d'alçada?
El recurs d'alçada d'una sol·licitud que s'ha de presentar obligatòriament per internet, també s'haurà de presentar pel canal electrònic.
Es farà arribar a l'Administració el recurs d'alçada des de la pàgina de tràmits.gencat de l' Ajut a persones treballadores de centres residencials i emplenar la modalitat d' aportació de documentació.
Per fer-ho, cal emplenar el formulari d'aportació de documentació i adjuntar el recurs d'alçada.
He rebut un requeriment perquè aporti una documentació.
L'Administració de la Generalitat de Catalunya pot dur a terme les actuacions de comprovació i verificació de les dades declarades, si es rep un requeriment, la documentació requerida a través del formulari d'aportació de documentació que trobareu a Tràmits Gencat.
Quina quantitat puc percebre si se'm concedeix aquest ajut?
La quantia de l'ajut extraordinari de:
Com es farà el pagament d'aquest ajut?
Aquest ajut es farà en un pagament únic que s'ingressarà al número de compte indicat a la sol·licitud, del qual la persona sol·licitant n'ha de ser titular.
És possible que, tot i complir els requisits, no obtingui l'ajut?
Un cop revisades les sol·licituds, i després de la comprovació dels requisits d'accés, en el termini de tres mesos a comptar des de l'entrada de la sol·licitud, es dictarà resolució d'atorgament o denegació de l'ajut extraordinari en favor de les persones treballadores dels centres proveïdors de serveis socials de caràcter residencial amb finançament totalment o parcialment públic.
En cas que hagi finalitzat el termini establert i no s'hagi notificat la resolució expressa, la sol·licitud s'entendrà desestimada.
Sí, en cas que es verifiqui la inexactitud, la falsedat o l'omissió de caràcter essencial en l'acreditació dels requisits que donaven dret a l'ajut.
Si no trobeu resposta als vostres dubtes o voleu algun aclariment, podeu fer arribar la vostra consulta a través de la Bústia de contacte (seleccionant el subtema 'Ajuts per a treballadors de residències').